Aalborgs Stifts Adresseavis, 1826-02-27
Kjøbenhavn. Hs. Majestæt Dronningen har allernaadigst ladet op klæde 50 trængende Børn under Kjøbenhavns Fattigvæsen i Anledning af Hs. Maj. Kongens høje Fødselsdag. Nr. 11 af Kjøbenhavns Skilderie er aldeles opfyldt med Regnskabet for Bombebøssens 25de Qvartal; men et interessant Regnskab. Man erfarer saaledes deraf, at ved Bombebøssens 23de Aabning, den 4de Januar 1826, forefandtes i Samme 42 Rbd. 56 s. Sølv og 96 Rbd. Sedler. Endvidere toges i dette Qvartal til Jndtægt: i Renter 99 Rbd. 35 s. S. og 117 Rbd. 95 sk. S. og T.; af en sidste Sommer paa Dampskibet Wilhelmine ophængt Bombebøsse 29 Rbd. 48 s. S. og 5 Rbd. 44 s. S. og T.; af Candidat West's udgivne Skrift: Nogle af Pastor Grundtvigs Vildfarelser, 20 Rbd. Sedler, en Gave fra Viinhandler Gotfred Hansen af 10 Rbd. Sedler; indsamlet paa Jsland 2 Rbd. S. og 250 Rbd. 73 s. S. og T. og indkommen Leye af Bombebøssens Gaard 265 Rbd. Sv. Bombebøssen ejer nu ialt 28018 Rbd. 39 1/2 s. Sølv, hvori indbefattes Gaardens Værdie 14000 Rbd. r. S. - Den bedste Nytaarsgave fik Friboligen i dette Qvartal af Patrioten, Menneskevennen, Conferenceraad Ridder Constantin Bruun. Bemeldte Gave, hvorover Fortegnelsen i Avisen optager 2 Spalter, bestaaer af smagfuldt Meublement, Gangklæder, Sengeklæder, Linned, Sølv, Kobber, Messing, Tin, Glas, Porcellain, Steen- og Leertøj, Bøger, et 8 Dags Stueuhr, med meget mere: altsammen omhyggelig, indtil den mindste Beqvemmelighed, ordnet til 3 Værelsers smagfulde Meublement, hvert med 2 Senge. Disse 3 Værelser, som Hr. Conferenceraaden ligeledes paa sin Bekostning har ladet istandsætte, tapetsere og forsyne med 100 nye Ruder af engelsk Kronglas, ere blevne anviste 6 værdige gamle, vidtomfarne Søemænd, der engang have været velhavende. - De fra Jsland indsendte Gaver vare indsamlede af Commander Søllings gamle Skibscammerat paa China i Aarene 177476, Hr. Jon Vidalin. En udfør lig Fortegnelse over Giverne er aftrykt i Regnskabet. -At de 25 gamle Søegutter, som i afvigte Aar have været oplagte i Friboligen, have holdt sig vel, kan man (siger Commandor Sølling) slutte deraf, at Apotheker-Regningen kun har været 15 Rbd. "Kan man undre sig over, sagde Junge i sit Skrift om den Nordsjællandske Landalmue, at Landet lokker saa mange Nybyggere til sig? Hvo skulde ikke have Lyst til at tage Deel i den uhyre Fordeel som visse Naturkyndige love Landmanden. Efter de la Phyches Forsikkring, i anden Deel af Spectale de la nature, er en So(man tillade dette sviinske Exempel) kun 9 Uger og nogle Dage paa gode Veie, kaster 4 til 5 Gange om Aaret, og hver Gang 15 a 16 Grise. Hvilken Fordeel beregne vi af disse, ikkun de 70 solgte paa Kjøbenhavns Torv for 6 Mk. Stk., har Beboeren af en mandelig Gaard alle sine Afgivter og det af en Soe. Men dette Exempel er for gammelt. Jeg vil derfor tage et Nyt: Hr. Raff, og han er jo i Alles Hænder, fortæller i sin Naturhistorie, at et Par Duer, kan i 4 Aar formere sig til 9000 Par. Disse, solgte for den meget taalelige Priis 1 Mk. Parret, bringe da Ejeren en Kapital af 1500 Rbd. Ansætter man nu en Bondegaards Skatter til 70 Rbd. om Aaret, eller i 4 Aar 280 Rbd., har Bonden endnu 1220 Rbd. tilbage, som han giver sin Kone i Knappenaalspenge; og det var Renter af et Par Duer, som jo paa Landet føde sig selv.